CELEX: 52010PC0814
Language: da
Date: 2011-01-11
Title: Forslag til RÅDETS AFGØRELSE om den holdning, der skal indtages på Den Europæiske Unions vegne til et forslag om ændring af bilag III til Rotterdamkonventionen

|

52010PC0814

Forslag til RÅDETS AFGØRELSE om den holdning, der skal indtages på Den Europæiske Unions vegne til et forslag om ændring af bilag III til Rotterdamkonventionen  /* KOM/2010/0814 endelig udg.- NLE 2010/0394 */  

	[pic] | EUROPA-KOMMISSIONEN |Bruxelles, den 11.1.2011KOM(2010) 814 endelig2010/0394 (NLE)Forslag tilRÅDETS AFGØRELSEom den holdning, der skal indtages på Den Europæiske Unions vegne til et forslag om ændring af bilag III til Rotterdamkonventionen(fremsat af Kommissionen)BEGRUNDELSE1. BAGGRUNDEN FOR FORSLAGETDe forhandlinger om en konvention om anvendelse af proceduren for forudgående informeret samtykke for visse farlige kemikalier og pesticider i international handel, som fandt sted inden for rammerne af De Forenede Nationers Levnedsmiddel- og Landbrugsorganisation (FAO) og De Forenede Nationers Miljøprogram (UNEP), blev afsluttet i marts 1998.Konventionen blev åbnet for undertegning på en diplomatkonference på ministerniveau i Rotterdam i september 1998. Den blev undertegnet af Fællesskabet den 11. september 1998. Rotterdamkonventionen er et væsentligt fremskridt i den internationale regulering af bestemte farlige kemikalier, herunder pesticider. Målet med konventionen er at styrke ansvarsdelingen og samarbejdet mellem parterne i den internationale handel med disse kemikalier og dermed beskytte sundhed og miljø mod potentielle skader og bidrage til en miljøforsvarlig anvendelse af stofferne.EU gennemførte konventionen ved Europa-Parlamentets og Rådets forordning (EF) nr. 689/2008 af 17. juni 2008 om eksport og import af farlige kemikalier[1]. Ved afgørelse 2006/730/EF af 25. september 2006[2] besluttede Rådet at indgå konventionen på Det Europæiske Fællesskabs vegne.Konventionen trådte i kraft den 24. februar 2004. Den femte partskonference (COP4) finder sted i Geneve fra den 20. til den 24. juni 2011. Foruden EU er 26 af EU's medlemsstater part i konventionen.På grundlag af henstillinger fra Kemikalieundersøgelseskomitéen, et organ under partskonferencens myndighed, forventes partskonferencen at træffe beslutning om at inkludere flere kemikalier i proceduren for forudgående informeret samtykke ved at tilføje dem i bilag III til konventionen.De fire kemikalier, som komitéen anbefaler at inkludere i bilag III til Rotterdamkonventionen, nemlig chrysotilasbest, endosulfan, alachlor og aldicarb, omfattes allerede af lignende restriktioner i EU-lovgivningen. Kommissionen forelægger derfor for Rådet en afgørelse om på EU's vegne at støtte ændringen af konventionens bilag III på den femte partskonference.2010/0394 (NLE)Forslag tilRÅDETS AFGØRELSEom den holdning, der skal indtages på Den Europæiske Unions vegne til et forslag om ændring af bilag III til RotterdamkonventionenRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde, særlig artikel 192, stk. 1, og artikel 207, sammenholdt med artikel 218, stk. 9,under henvisning til forslag fra Europa-Kommissionen ogud fra følgende betragtninger:1.  Den Europæiske Union har ratificeret Rotterdamkonventionen om proceduren for forudgående informeret samtykke for visse farlige kemikalier og pesticider i international handel (Rotterdamkonventionen)[3].2.  Europa-Parlamentets og Rådets forordning (EF) nr. 689/2008 af 17. juni 2008 om eksport og import af farlige kemikalier gennemfører Rotterdamkonventionen i EU[4].3.  For at sikre, at importlandene nyder godt af den beskyttelse, Rotterdamkonventionen giver, er det nødvendigt og hensigtsmæssigt at støtte henstillingerne fra Kemikalieundersøgelseskomitéen, hvad angår inkluderingen i Rotterdamkonventionens bilag III af chrysotilasbest, endosulfan, alachlor og aldicarb. Disse fire stoffer er allerede forbudt eller underkastet strenge restriktioner i EU og derfor omfattet af eksportkrav, der går langt videre end det, der kræves i Rotterdamkonventionen.4.  Det femte møde for parterne i Rotterdamkonventionen (COP5) forventes at træffe beslutning om den foreslåede ændring af bilag III —VEDTAGET DENNE AFGØRELSE:Eneste artikelPå det femte møde i konferencen for parterne i Rotterdamkonventionen støtter Kommissionen på EU's vegne vedtagelsen af den foreslåede ændring af bilag III, hvorved chrysotilasbest, endosulfan, alachlor og aldicarb tilføjes deri.Udfærdiget i Bruxelles, denPå Rådets vegneFormand [1] EUT L 204 af 31.7.2008, s. 1.[2] EUT L 218 af 28.10.2006, s. 23.[3] EUT L 218 af 28.10.2006, s. 23.[4] EUT L 204 af 31.7.2008, s. 1.